**ŠKODA Design už jedenásty krát navrhol trofeje pre víťazov Tour de France 2021**

* **Tohtoročná trofej pretekov Tour de France odráža motívy, ktoré reprezentuje cyklistika: prírodu, ekológiu a čistú energiu**
* **Výrazné stvárnenie je inšpirované umením českých výrobcov krištáľového skla**
* **ŠKODA Design navrhuje poháre pre víťazov Tour de France už od roku 2011**
* **ŠKODA AUTO je už osemnásty raz partnerom najslávnejších cyklistických pretekov**

**Bratislava, 14. júla 2021 –** **Dňa 18. júla prídu účastníci 108. ročníku Tour de France do cieľa na Elyzejských poliach v Paríži a víťazi jednotlivých kategórií svetoznámej cyklistickej klasiky si tu prevezmú trofeje. Už po jedenásty raz v rade je ŠKODA Design zodpovedný za stvárnenie trofejí z českého krištáľu.**

Peter Olah, vedúci dizajnu interiéru v spoločnosti ŠKODA AUTO, vysvetľuje: „*Trofeje sa už stali skutočným symbolom Tour de France. Tento rok sme sa inšpirovali tvarmi prírody: dekor pripomína steblá trávy či kvetiny vyrastajúce z pohára. Trofeji prepožičiavajú vyslovene prírodný, takmer ženský charakter. Prostredníctvom nášho návrhu sa zaoberáme problematikou, ktorá má pre našu spoločnosť veľký význam a ktorej sa intenzívne venujeme aj v dizajne.*“

Šesťdesiat centimetrov vysoké a štyri kilogramy ťažké trofeje sú vyrobené z číreho a zeleného skla a svojimi typickými krištáľovými tvarmi odkazujú na aktuálny dizajnový jazyk modelov značky ŠKODA. Zamestnanci českej sklárne Lasvit, ktorá vyrába krištáľové sklo, premieňajú návrhy spoločnosti ŠKODA AUTO na skutočnosť a tvoria skutočne umelecké diela. Vďaka lomu svetla a hre s tieňom vzniká skutočná krása založená na krížiacich sa líniách. Presný výbrus krištáľu vyžaduje pokojnú ruku a dlhoročnú skúsenosť šikovných brúsičov skla.

108. ročník Tour de France začal 26. júna 2021 pri „Grand Départ“ v Breste. Až pelotón 18. júla dorazí do cieľa na Elyzejských poliach v Paríži, budú mať jazdci za sebou 3 383 kilometrov po Francúzsku a Andorrskom kniežactve. Trasa viedla počas 21 etáp po rovine, kopcoch či strmých horských priesmykoch a mala na programe tiež individuálne časovky.

ŠKODA AUTO je už po osemnásty raz oficiálnym hlavným partnerom a poskytovateľom vozidiel pre túto najväčšiu cyklistickú udalosť na svete. Česká automobilka dáva k dispozícii približne 250 vozidiel pre účely organizátorov a vedenia pretekov Tour de France a sponzoruje zelený dres najlepšieho jazdca v bodovom hodnotení. Ako veliteľské vozidlo a mobilný dispečing („Red Car“) poslúžil riaditeľovi pretekov Tour de France Christianovi Prudhommovi, rovnako ako minulý rok, čisto elektrický model ŠKODA ENYAQ iV, ktorý sa pri niektorých etapách striedal s plug-in hybridným vozidlom ŠKODA SUPERB iV.

**Pre ďalšie informácie, prosím, kontaktujte:**

Lenka Kalafut Lendacká, PR manager, ŠKODA AUTO Slovensko s.r.o.

T +421 904 701 339

[lenka.kalafut.lendacka@skoda-auto.sk](mailto:lenka.kalafut.lendacka@skoda-auto.sk)

|  |  |  |  |
| --- | --- | --- | --- |
| [Výsledek obrázku pro twitter facebook instagram logo](https://www.facebook.com/skoda.cz) | [/SkodaAutoSK](https://www.facebook.com/SkodaAutoSK) | [Výsledek obrázku pro twitter facebook instagram logo](https://www.instagram.com/skodacr/) | [/SkodaAutoSK](http://www.instagram.com/SkodaAutoSK) |

**Fotografie k téme:**

|  |  |
| --- | --- |
|  | **ŠKODA Design už jedenásty raz navrhol trofeje pre víťazov Tour de France**  V prípade tohtoročných trofejí sa dizajnér spoločnosti ŠKODA AUTO Peter Olah nechal inšpirovať motívmi, ktoré reprezentuje cyklistika: prírodou, ekológiou a čistou energiou.  [Download](https://cdn.skoda-storyboard.com/2021/07/210714_TdF-Trophy-1.jpg) **Zdroj: ŠKODA AUTO** |

|  |  |
| --- | --- |
|  | **ŠKODA Design už jedenásty raz navrhol trofeje pre víťazov Tour de France**  Z kreatívnych návrhov Petra Olaha, vedúceho útvaru Dizajn interiéru v spoločnosti ŠKODA AUTO, sa v sklárni Lasvit vyrábajúcej krištáľové sklo počas niekoľkodennej ručnej práce stávajú umelecké trofeje.  [Download](https://cdn.skoda-storyboard.com/2021/07/210714_TdF-Trophy-2.jpg) **Zdroj: ŠKODA AUTO** |

|  |  |
| --- | --- |
|  | **ŠKODA Design už jedenásty raz navrhol trofeje pre víťazov Tour de France**  Šesťdesiat centimetrov vysoké a štyri kilogramy ťažké majstrovské diela českého sklárskeho umenia sa medzičasom stali symbolom Tour de France.  [Download](https://cdn.skoda-storyboard.com/2021/07/210714_TdF-Trophy-3.jpg) **Zdroj: ŠKODA AUTO** |

**ŠKODA AUTO**

* sa v rámci programu “NEXT LEVEL ŠKODA” zameriava na tri priority: rozšírenie modelového portfólia smerom k vstupným segmentom, pôsobeniu na nových trhoch pre ďalší rast vo veľkoobjemovom segmente a konkrétne pokroky v oblasti ekológie a diverzity.
* v súčasnosti ponúka zákazníkom 10 modelových radov osobných automobilov: CITIGOe iV, FABIA, RAPID, SCALA, OCTAVIA, SUPERB, KAMIQ, KAROQ, KODIAQ a ENYAQ iV,
* v roku 2020 dodala zákazníkom celosvetovo viac než jeden milión vozidiel.
* Je už 30 rokov súčasťou koncernu Volkswagen, jedného z globálne najúspešnejších automobilových výrobcov. ŠKODA AUTO v koncernovom zväzku samostatne vyrába a vyvíja popri vozidlách tiež komponenty ako motory a prevodovky.
* Prevádzkuje tri výrobné závody v Českej republike; vyrába v Číne, Rusku, na Slovensku a v Indii, väčšinou prostredníctvom koncernových partnerstiev, ďalej tiež na Ukrajine v spolupráci s lokálnom partnerom.
* Zamestnáva celosvetovo zhruba 42 tisíc pracovníkov a je aktívna na viac než 100 trhoch.